Blaze7451/Wiki-th-20250601 huggingface dataset:
ฟาโรห์อเมนเอมนิซู

เนเฟอร์คาเร อเมนเอมนิซู เป็นฟาโรห์ชาวอียิปต์โบราณ แห่งราชวงศ์ที่ยี่สิบเอ็ดแห่งอียิปต์

**รัชกาล**
การมีพระชนม์ชีพของพระองค์นั้นถูกยืนยันในปี ค.ศ. 1940 เมื่อมีการค้นพบสุสานในทานิสโดยปิแอร์ มอนเตส ซึ่งเป็นสุสานของฟาโรห์ซูเซนเนสที่ 1 ผู้ที่ขึ้นครองราชย์ต่อจากพระองค์ และมีการพบหลักฐานที่เป็นถ้วยหมวกทองคำที่สลักพระนามครองราชบัลลังก์ของพระองค์ว่า เนเฟอร์คาเร ภายในสุสาน โดยก่อนหน้านั้นการครองราชย์และการมีพระชนม์ชีพของพระองค์ยังคงเป็นปริศนาอยู่ อันเนื่องจากยังไม่มีการค้นพบหลักฐานที่เกี่ยวข้องกับพระองค์เลย อย่างไรก็ตามระยะเวลาในการครองราชย์ของพระองค์นั้นเป็นช่วงเวลาอันสั้น ซึ่งมาเนโธได้บันทึกพระนามว่า เนเฟอร์เชเรส ซึ่งเป็นพระนามของพระองค์ ทรงครองราชย์เป็นระยะเวลา 4 ปี

**เหตุการณ์อภัยโทษกบฏ**
ในขณะที่การครองราชย์ของพระองค์นั้นยังคงคลุมเครืออยู่ นักบวชสูงสุดแห่งอามุนที่ทีบส์นามว่า เมนเคปเปอร์เร ซึ่งเป็นที่รู้จักกันว่าเป็นผู้อภัยโทษแก่ผู้นำกบฏหลายคนที่ต่อต้านอำนาจของนักบวชสูงสุดในรัชสมัยของพระองค์ โดยกลุ่มกบฏเหล่านี้เคยถูกเนรเทศไปยังโอเอซิสตะวันตกแห่งอียิปต์ในปีที่ 25 ของการครองราชย์ของฟาโรห์สเมนเดส ซึ่งเหตุการณ์นี้ได้ถูกบันทึกในจารึกแห่งการขับไล่ (Louvre C. 256) ซึ่งน่าจะเกิดขึ้นในช่วงรัชสมัยสั้น ๆ ของพระองค์

**อ้างอิง**
หมวดหมู่:ฟาโรห์ยุคราชวงศ์ที่ยี่สิบเอ็ด
หมวดหมู่:บุคคลที่เสียชีวิต 1047 ปีก่อนคริสตกาล
ฟรีเดอริเคอ ลูอีเซอ แห่งเฮ็สเซิน-ดาร์มชตัท

ฟรีเดอริเคอ ลูอีเซอ แห่งเฮ็สเซิน-ดาร์มชตัท (Friederike Luise von Hessen-Darmstadt) เป็นเจ้าหญิงเยอรมันจากเฮ็สเซิน-ดาร์มชตัท และเป็นพระราชินีแห่งปรัสเซียโดยตำแหน่งคู่สมรสของพระเจ้าฟรีดริช วิลเฮ็ล์มที่ 2 แห่งปรัสเซีย ทรงมีศักดิ์เป็นพระอัยยิกา(ย่า)ในจักรพรรดิวิลเฮ็ล์มที่ 1 แห่งเยอรมนี
ท่านหญิงฟรีเดอริเคอ ลูอีเซอ เป็นธิดาในลูทวิชที่ 9 ลันท์กราฟแห่งเฮ็สเซิน-ดาร์มชตัท กับคาโรลีเนอแห่งชไวบรึคเคิน เกิดในเมืองเพร็นซ์เลา ท่านหญิงถูกจัดแจงให้สมรสกับเจ้าชายฟรีดริช วิลเฮ็ล์ม แห่งปรัสเซีย ทันทีที่เจ้าชายทรงหย่ากับพระนางเอลีซาเบ็ท คริสทีเนอ การอภิเสกสมรสเกิดขึ้นวันที่ 14 กรกฎาคม ค.ศ. 1769 ณ พระราชวังชาร์ล็อทเทินบวร์ค ในกรุงเบอร์ลิน
แม้พระนางจะไม่ใช่สตรีที่มีสิริโฉมและมีความฉลาดเฉลียวมากนัก แต่พระนางก็เป็นคนพูดจามีเหตุมีผล มีคุณธรรม เชื่อถือได้ และเป็นที่น่าเคารพนับถือ ชีวิตคู่กับเจ้าชายฟรีดริช วิลเฮ็ล์ม ไม่ได้มีความสุขมากนัก เนื่องจากพระสวามีติดพันกับสตรีอื่นอยู่ตลอดตั้งแต่ปีที่เสกสมรสกับพระนางจนถึงวันสวรรคต ภายหลังการสวรรคตของพระสวามี พระนางมีพระยศเป็นพระราชินีพันปีหลวงแห่งปรัสเซีย พระนางสิ้นพระชนม์ในปี ค.ศ.1805 จากโรคหลอดเลือดสมอง

**อ้างอิง**
หมวดหมู่:เจ้าหญิงปรัสเซีย
หมวดหมู่:ตระกูลเฮ็สเซิน-ดาร์มชตัท
หมวดหมู่:ราชินีแห่งปรัสเซีย
หมวดหมู่:มกุฎราชกุมารีแห่งปรัสเซีย
หมวดหมู่:พระเจ้าฟรีดริช วิลเฮ็ล์มที่ 2 แห่งปรัสเซีย
ไฟรทาค

ไฟรทาค (Freitag /Freytag) เป็นศัพท์ภาษาเยอรมันหมายถึงวันศุกร์ และยังอาจหมายถึง:- แดร์ไฟรทาค – หนังสือพิมพ์ในกรุงเบอร์ลิน- ไฟรทาค – บทที่ 5 ของบทประพันธ์โอเปร่า ลิชท์ ของคาร์ลไฮนทซ์ ชต็อคเฮาเซิน - กุสทัฟ ไฟรทาค – นักการละคร- แบรนด์ ไฟรทาค ฟอน ลอริงโฮเฟิน – นายทหาร- เกออร์ค วิลเฮ็ล์ม ฟรีดริช ไฟรทาค – นักปรัชญา
เน็ตฟลิกซ์แอนด์ชิล

ลอสแกทัส, รัฐแคลิฟอร์เนีย
"เน็ตฟลิกซ์แอนด์ชิล" (Netflix and chill) เป็นศัพท์สแลงบนอินเทอร์เน็ต ใช้เป็นคำเชิญเพื่อดูเน็ตฟลิกซ์ด้วยกัน ซึ่งเป็นคำสละสลวยสำหรับการมีกิจกรรมทางเพศ ไม่ว่าจะเป็นส่วนหนึ่งของความสัมพันธ์แบบโรแมนติก หรือเพศสัมพันธ์ครั้งคราว หรือการเชิญชวนของกลุ่ม
นับตั้งแต่มีการบันทึกครั้งแรก พบว่ามีการใช้งานซึ่งไม่เกี่ยวข้องกับกิจกรรมทางเพศในทวิตเตอร์เมื่อปี ค.ศ. 2009 วลีดังกล่าวได้รับความนิยมในชุมชนทวิตเตอร์ และเว็บไซต์โซเชียลมีเดียอื่น ๆ เช่น เฟซบุ๊ก และไวน์ ในปี ค.ศ. 2015 "เน็ตฟลิกซ์แอนด์ชิล" กลายเป็นอินเทอร์เน็ตมีม และใช้กันในหมู่วัยรุ่นบนโซเชียลมีเดีย ซึ่งกลายเป็นคำอธิบายโดยทั่วไปว่าเป็น "กิจกรรมทางเพศ" โดยฟิวชัน

**อ้างอิง**
หมวดหมู่:สแลงอินเทอร์เน็ต
หมวดหมู่:เน็ตฟลิกซ์
หมวดหมู่:อินเทอร์เน็ตมีม
แอปเปิลทีวี+

แอปเปิลทีวี+ หรือ แอปเปิลทีวีพลัส (Apple TV+) เป็นบริการวีดิทัศน์ตามคำขอแบบบอกรับสมาชิกโดย แอปเปิล ที่มีภาพยนตร์ รายการโทรทัศน์และสารคดีต่าง ๆ ให้รับชม กำลังจะเปิดให้บริการในช่วงปลายปี 2562 นี้ ในประเทศสหรัฐอเมริกา และมีแผนขยายไปทั่วโลกในอนาคต บริการ แอปเปิลทีวี+ สามารถรับชมได้ผ่านทางแอปพลิเคชัน Apple TV หลายรายการแอปเปิลจะเป็นผู้ผลิตรายการเอง โดยมีคนดังดารามาร่วมสร้างสรรค์รายการ อย่างเช่น โอปราห์ วินฟรีย์, สตีเวน สปีลเบิร์ก, เจนนิเฟอร์ อนิสตัน, รีส วิเธอร์สปูน, เจ.เจ. แอบรัมส์, เอ็ม. ไนท์ ชยามาลาน เป็นต้น

**อ้างอิง**

**แหล่งข้อมูลอื่น**
 Apple TV+-  APPLE TV PLUS THAI CLUB ทางเฟซบุ๊ก

หมวดหมู่:บริการของแอปเปิล
หมวดหมู่:บริการวีดิทัศน์ตามคำขอแบบบอกรับสมาชิก
Pacem in terris

Pacem in terris (ภาษาละตินหมายถึง "สันติภาพบนโลก") เป็นสารสันตะปาปาที่ออกโดยสมเด็จพระสันตะปาปาจอห์นที่ 23 เมื่อวันที่ 11 เมษายน 2506 ว่าด้วยสิทธิและพันธกรณีของปัจเจกบุคคลและของรัฐ ตลอดจนความสัมพันธ์อย่างถูกต้องระหว่างรัฐ สารฯ เน้นความสง่างามและความเสมอภาคของมนุษย์ในหมู่ทุกคน และกล่าวถึงปัญหาต่าง ๆ อย่างสิทธิสตรี การไม่แพร่ขยายนิวเคลียร์ และสหประชาชาติ ซึ่งสารฯ ดังกล่าวสนับสนุนทั้งหมด เป็นสารสันตะปาปาสุดท้ายที่พระสันตะปาปาจอห์นที่ 23 ร่าง พระองค์ได้รับการวินิจฉัยด้วยโรคมะเร็งในเดือนกันยายน 2505 และสวรรคตสองเดือนหลังสารฯ ดังกล่าวเสร็จสิ้น 
เนื่องจากความสำคัญและความนิยมของสารนี้ จึงมีการเก็บรักษา Pacem in terris ไว้ในหอจดหมายเหตุของสหประชาชาติ
หมวดหมู่:สารสันตะปาปา
หมวดหมู่:พ.ศ. 2506
นาโกะ ยาบูกิ

| module2           = }}
นาโกะ ยาบูกิ (Yabuki Nako; เกิด 18 มิถุนายน ค.ศ. 2001) เป็นนักร้องชาวญี่ปุ่น รู้จักกันในฐานะสมาชิกของเกิร์ลกรุปเกาหลีใต้-ญี่ปุ่น ไอซ์วัน จากการเข้าแข่งขันพรอดิวซ์โฟร์ตีเอต และเป็นหนึ่งในอดีตสมาชิกของกลุ่มไอดอลญี่ปุ่น เอชเคทีโฟร์ตีเอต
ยาบูกิเข้าร่วมเอชเคทีโฟร์ตีเอต ในเดือนพฤศจิกายน ค.ศ. 2013 ระหว่างปี ค.ศ. 2015 ถึงปี 2017 เธอเป็นสมาชิกควบของเอเคบีโฟร์ตีเอตด้วย จากนั้นในปี ค.ศ. 2018 ยาบูกิเข้าร่วมรายการ พรอดิวซ์โฟร์ตีเอต ได้ตำแหน่งอันดับที่ 6 พร้อมเปิดตัวในฐานะสมาชิก ไอซ์วัน ปัจจุบันเธอได้ประกาศจบการศึกษา เอชเคทีโฟร์ตีเอต ในปี 2022 เพราะเธอจะไปทำตามความฝันของเธอ คือ นักแสดง

**การงาน**
ยาบูกิเป็นแฟนเพลงของ ริโนะ ซาชิฮาระ ระหว่างงานจับมือเอเคบีโฟร์ตีเอต เธอได้พบกับซาชิฮาระ ผู้ซึ่งแนะนำกับเธอว่าให้ออดิชันเข้ากลุ่ม ยาบูกิตัดสินใจออดิชันเข้ากลุ่มเอชเคทีโฟร์ตีเอตแทน เนื่องจากในขณะนั้นซาชิฮาระถูกลดขั้นและถูกย้ายไปเอชเคทีโฟร์ตีเอต ในปี ค.ศ. 2013 เธอผ่านการออดิชันและได้เป็นสมาชิกเอชเคทีโฟร์ตีเอต รุ่นที่สาม ปัจจุบันเธอได้ประกาศจบการศึกษา เอชเคทีโฟร์ตีเอต ในปี 2022 เพราะเธอจะไปทำตามความฝันของเธอ คือ นักแสดง

**อ้างอิง**
หมวดหมู่:ไอดอลญี่ปุ่น
หมวดหมู่:นักร้องป็อปหญิงญี่ปุ่น
หมวดหมู่:สมาชิกของไอซ์วัน
หมวดหมู่:สมาชิกของเอเคบีโฟร์ตีเอต
หมวดหมู่:สมาชิกของเอชเคทีโฟร์ตีเอต
หมวดหมู่:บุคคลจากโตเกียว
หมวดหมู่:ผู้เข้าแข่งขันพรอดิวซ์โฟร์ตีเอต
หมวดหมู่:นักร้องเพลงภาษาเกาหลีชาวญี่ปุ่น
หมวดหมู่:ศิลปินสังกัดสวิงเอนเตอร์เทนเมนต์
เมซีเย 87

เมซีเย 87 (Messier 87 หรือ Virgo A, NGC 4486, 3C 274, หรือชื่อย่อว่า M87) เป็นดาราจักรทรงรีขนาดยักษ์ในกลุ่มดาวหญิงสาว ซึ่งเป็นหนึ่งในดาราจักรที่มีมวลมากที่สุดในเอกภพ โดยมีกระจุกดาวทรงกลมโคจรอยู่รอบๆมากถึง 12,000 กระจุก และตั้งอยู่ในกระจุกดาราจักรหญิงสาว (Virgo cluster) ซึ่งอยู่หางออกไป 65 ล้านปีแสง.

**อ้างอิง**
หมวดหมู่:ดาราจักรรี หมวดหมู่:ดาราจักรกัมมันต์  หมวดหมู่:เบลซาร์
ลอร์ดนิโคลัส วินด์เซอร์

ลอร์ดนิโคลัส วินด์เซอร์ (Lord Nicholas Windsor) เกิดเมื่อวันที่ 25 กรกฎาคม พ.ศ. 2513 ณ ลอนดอน เป็นพระโอรสพระองค์ที่ 3 และพระองค์ที่ 2 ในเจ้าชายเอ็ดเวิร์ด ดยุกแห่งเคนต์ และแคทเธอรีน ดัชเชสแห่งเคนต์ เป็นพระนัดดาในเจ้าชายจอร์จ ดยุกแห่งเคนต์ เป็นพระราชปนัดดาในสมเด็จพระเจ้าจอร์จที่ 5 แห่งสหราชอาณาจักร เขาเป็นสมาชิกพระราชวงศ์วินด์เซอร์ที่ไม่มีสิทธิ์ในการสืบราชบัลลังก์ เนื่องจากแคทริน ดัชเชสแห่งเคนต์ พระมารดานั้น เปลี่ยนไปนับถือนิกายโรมันคาทอลิก อันเป็นผลทำให้ทายาทดูทุกคนไม่มีสิทธิในการสืบราชบัลลังก์อังกฤษ แต่ยังคงความเป็นเชื่อพระวงศ์โดยสายเลือด สามารถออกงานในฐานะพระราชวงศ์ และได้รับเงินประจำเดือนจากสภาวังตามปกติ ลอร์ดนิโคลัส มีพระบิดาและพระมารดาทูลหัวคือ สมเด็จพระเจ้าชาลส์ที่ 3 แห่งสหราชอาณาจักร โดนัลด์ ค็อกแกน อาร์ชบิชอปแห่งแคนเทอร์เบอรี

**สมรส**
ลอร์ดนิโคลัส วินด์เซอร์ ได้พบกับ ว่าที่ชายาในอนาคตคือ เจ้าหญิงเพาลา โดอิมี เด ลูพิส เด ฟรันโคพัน ณ มหาวิทยาลัยนิวยอร์ก ใน พ.ศ. 2542 อีกทั้งยังพบกันในงานปาร์ตี้ของเพื่อนของลอร์ดนิโคลัสอีก ทั้งคู่จึงตกลงหมั้นกันในเดือนกรกฎาคม พ.ศ. 2549 และสมรสกันวันที่ 4 พฤศจิกายน ปีเดียวกัน ณ นครรัฐวาติกัน จากนั้นเดินทางมายังอังกฤษ และจดทะเบียนสมรสกันในวันที่ 19 ตุลาคม ปีเดียวกัน ทำให้เปาลามีชื่อใหม่เป็น เลดีนิโคลัส วินด์เซอร์ ทั้งคู่มีบุตรด้วยกันคือ
# อัลเบิร์ต วินด์เซอร์
#ลีโอโพลด์ วินด์เซอร์
#หลุยส์ วินด์เซอร์
ลอร์ดนิโคลัสทำงานเกี่ยวกับการเสริมสร้างสิทธิของสตรีและช่วยเหลือผู้พิการทางสายตาของสหราชอาณาจักรร่วมกับพระมารดา

**อ้างอิง**
หมวดหมู่:ราชวงศ์วินด์เซอร์
หมวดหมู่:ราชสำนักอังกฤษ
กองทัพประจำการ (สหรัฐ)

กองทัพประจำการของสหรัฐสืบทอดกองทัพภาคพื้นทวีปเป็นกองทัพบกอาชีพถาวรของประเทศ แม้ในสมัยใหม่ แกนกลางอาชีพของกองทัพบกสหรัฐยังเรียกว่า "กองทัพประจำการ" อยู่ นับแต่ห้วงการปฏิวัติอเมริกันถึงหลังสงครามสเปน–อเมริกา ทหารอาสาสมัครรัฐและกรมทหารอาสาที่รัฐเป็นผู้จัดระเบียบ (แต่เปลี่ยนไปควบคุมโดยทางการรัฐบาลกลางและแม่ทัพของรัฐบาลกลางในยามสงคราม) ซึ่งสนับสนุนกองทัพประจำการของสหรัฐซึ่งมีขนาดเล็กกว่า กรมทหารอาสาเหล่านี้เปลี่ยนมาเรียก "อาสาสมัครสหรัฐ" (USV) ตรงกันข้ามกับกองทัพบกสหรัฐประจำการ (Regular United States Army) ระหว่างสงครามกลางเมืองอเมริกา ร้อยละ 97 ของกองทัพสหภาพเป็นอาสาสมัครสหรัฐ
ในการใช้ร่วมสมัย คำว่า "กองทัพประจำการ" หมายความถึงส่วนที่ประจำการเต็มเวลาของกองทัพบกสหรัฐ ซึ่งต่างจากกำลังสำรองกองทัพบก (Army Reserve) และกำลังพิทักษ์ชาติ (Army National Guard) ส่วนประกอบที่สี่ กองทัพบกแห่งสหรัฐ (Army of the United States) ไม่ปฏิบัติการตั้งแต่ระงับการเกณฑ์ทหารในปี 1973 แลกองทัพสหรัฐเป็นกองทัพอาสาสมัครล้วนนับแต่นั้น
ระบบกองทัพสหรัฐพัฒนาจากกองทัพภาคพื้นทวีประดับชาติซึ่งเป็นทหารอาชีพ, ทหารอาสาสมัครของรัฐและกรมทหารอาสาในสงครามปฏิวัติอเมริกา กับหน่วยทหารอเมริกันยุคหลังสงครามปฏิวัติที่คล้ายกันภายใต้รัฐบัญญัติทหารอาสาสมัคร ค.ศ. 1792 ระบบนี้เป็นรากฐานสำหรับการจัดระเบียบกองทัพบกสหรัฐ โดยมีการเปลี่ยนแปลงเพียงเล็กน้อย จนมีการสถาปนากองกำลังพิทักษ์ชาติสมัยใหม่ในปี 1903 รัฐบัญญัติทหารอาสาสมัครเปิดช่องให้ใช้อาสาสมัครซึ่งสามารถใช้ที่ใดก็ได้ในยามสงคราม นอกเหนือจากทหารอาสาสมัครของรัฐซึ่งจำกัดไว้เฉพาะใช้ในรัฐของตนเป็นระยะสั้น ๆ แม้กองทัพบกสหรัฐอาชีพปัจจุบันซึ่งมีการเสริมด้วยกำลังสำรองกองทัพบกและกำลังพิทักษ์ชาติก็มีระบบการจัดระเบียบคล้ายกัน คือ แกนกลางอาชีพถาวรและหน่วยเพิ่มเติมซึ่งสามารถระดมได้ในยามฉุกเฉินหรือในยามสงคราม

**อ้างอิง**
หมวดหมู่:กองทัพบกสหรัฐ
เจ้าชายเอากุสท์ วิลเฮ็ล์ม แห่งปรัสเซีย

เจ้าชายเอากุสท์ วิลเฮ็ล์ม แห่งปรัสเซีย (August Wilhelm von Preußen) เป็นเจ้าชายเยอรมันแห่งปรัสเซีย ทรงเป็นพระอนุชาและแม่ทัพคนสำคัญของพระเจ้าฟรีดริชที่ 2 แห่งปรัสเซียในสงครามสืบราชบัลลังก์ออสเตรียและสงครามเจ็ดปี
เจ้าชายเอากุสท์ วิลเฮ็ล์ม เป็นพระราชโอรสที่ทรงพระชนม์ลำดับสองของพระเจ้าฟรีดริช วิลเฮ็ล์มที่ 1 แห่งปรัสเซีย กับโซฟี โดโรเทอา แห่งฮันโนเฟอร์ แม้จะเป็นพระโอรสองค์รองแต่ก็เป็นที่โปรดปรานของพระบิดาและเป็นที่นิยมในราชลำนักปรัสเซีย เมื่อพระเชษฐาเสด็จขึ้นครองราชย์ในปีค.ศ. 1740 เจ้าชายก็กลายเป็นรัชทายาทลำดับหนึ่งเนื่องจากพระเชษฐาไม่มีทายาท และย้ายไปประทับยังวังมกุฎราชกุมารในกรุงเบอร์ลิน พระองค์เสกสมรสกับดัชเชสลูอีเซอแห่งเบราชไวค์-ว็อลเฟ็นบึทเทิลในปีค.ศ. 1742 มีพระโอรส-ธิดาด้วยกัน 4 พระองค์
เจ้าชายเอากุสท์ วิลเฮ็ล์ม เข้ารับราชการทหารในกองทัพปรัสเซีย ทรงเป็นแม่ทัพในสงครามสืบราชบัลลังก์ออสเตรีย และฉายพระปรีชาในยุทธการที่โฮเอินฟรีดแบร์ค (Hohenfriedberg) แต่ในสงครามเจ็ดปี พระองค์ต้องถอยทัพจากหมู่บ้านซิทเทา (Zittau) ในยุทธการที่คอลีง (Kolín) ค.ศ. 1757 และถูกตวาดจากพระเชษฐา นั่นทำให้พระองค์ขัดแย้งกับพระเชษฐาจนถอนตัวจากกองทัพ เจ้าชายสิ้นพระชนม์อย่างกะทันหันในปีค.ศ. 1758 เป็นที่เล่าลือกันว่าทรงสิ้นพระชนม์จากการตรอมใจที่แพ้ศึกและถูกพระเชษฐาต่อว่าอย่างรุนแรง แต่ความจริงแล้วทรงสิ้นพระชนม์จากโรคเนื้องอกในสมอง

**พระบุตร**
เจ้าชายเอากุสท์ วิลเฮ็ล์ม กับดัชเชสลูอีเซอแห่งเบราชไวค์-ว็อลเฟ็นบึทเทิล มีพระโอรส-ธิดาด้วยกัน 4 พระองค์:
*พระเจ้าฟรีดริช วิลเฮ็ล์มที่ 2 แห่งปรัสเซีย (ค.ศ. 1744–1797) 
**สมรสครั้งแรกกับ เอลีซาเบ็ท คริสทีเนอ แห่งเบราน์ชไวค์-ลือเนอบวร์ค 
**สมรสครั้งที่สองกับ รีเดอริเคอ ลูอีเซอ แห่งเฮ็สเซิน-ดาร์มชตัท
*เจ้าชายไฮน์ริชแห่งปรัสเซีย (ค.ศ. 1747–1767) ไม่ได้เสกสมรส
*เจ้าหญิงวิลเฮลมีเนอแห่งปรัสเซีย (ค.ศ. 1751–1820) สมรสกับ วิลเลิมที่ 5 เจ้าชายแห่งออเรนจ์
*เจ้าชายเอมิลแห่งปรัสเซีย (ค.ศ. 1758–1759) สิ้นพระชนม์ขณะเป็นทารก

**อ้างอิง**
1758
หมวดหมู่:บุคคลจากเบอร์ลิน
หมวดหมู่:เจ้าชายปรัสเซีย
หมวดหมู่:พระราชโอรสในพระมหากษัตริย์
หมวดหมู่:พระราชบุตรในพระเจ้าฟรีดริช วิลเฮ็ล์มที่ 1 แห่งปรัสเซีย
โบรุสซีอาดอร์ทมุนท์ในฤดูกาล 2018–19

โบรุสซีอาดอร์ทมุนท์ในฤดูกาล 2018–19 เป็นฤดูกาลที่ 110 ในประวัติศาสตร์สโมสรฟุตบอลและเป็นฤดูกาลที่ 43 ติดต่อกันและเป็นฤดูกาลที่ 52 โดยรวมในลีกสูงสุดของฟุตบอลเยอรมัน, บุนเดิสลีกา ซึ่งเป็นลีกสูงสุดของฟุตบอลเยอรมัน ฤดูกาลจะเริ่มต้นระหว่างวันที่ 1 กรกฎาคม ค.ศ. 2018 ถึง 30 มิถุนายน ค.ศ. 2019.

**ผู้เล่น**

**ข้อมูลผู้เล่น**

**การซื้อขายนักเตะ**

**ย้ายเข้า**

**การยืมตัว เข้า**

**ย้ายออก**

**การยืมตัว ออก**

**นัดกระชับมิตร**

**การแข่งขัน**

**ภาพรวม**

**บุนเดิสลีกา**

**ตารางคะแนน**

**ผลงานโดยรวม**

**ผลงานในแต่ละนัด**

**แมตช์**

**เดเอ็ฟเบ-โพคาล**

**ยูฟ่าแชมเปียนส์ลีก**

**รอบแบ่งกลุ่ม**

**รอบแพ้คัดออก**

**=รอบ 16 ทีมสุดท้าย=**

**สถิติ**

**การลงสนามและการทำประตู**
ผู้รักษาประตู
กองหลัง
กองกลาง
กองหน้า
ผู้เล่นที่ย้ายออกจากสโมสรระหว่างฤดูกาล
หมายเหตุ

**ผู้ทำประตู**
อัปเดตล่าสุด: 13 เมษายน ค.ศ. 2019

**อ้างอิง**
หมวดหมู่:ฤดูกาลของโบรุสซีอาดอร์ทมุนท์
โบรุสซีอาดอร์ทมุนท์
มอร์คอฟชา

มอร์คอฟชา
ไฟล์:Tolkuchka Bazaar - Flickr - Kerri-Jo (3).jpg|thumb|มอร์คอฟชาถูกจำหน่ายพร้อมกับสลัดชนิดอื่นในตลาดอัลตึนอาซึร ประเทศเติร์กเมนิสถาน
มอร์คอฟ โป-โคเรย์สกี (морковь по-корейски "แคร์รอตแบบเกาหลี") หรือ โคเรย์สชา ซับซีลี ซาลัต (koreyscha sabzili salat "สลัดแคร์รอตแบบเกาหลี") เรียกโดยย่อว่า มอร์คอฟชา (морковча; โครยอ-มาร์: 마르코프차/марков-ча) คือสลัดแคร์รอตที่มีรสเผ็ดของชาวโครยอ-ซารัม นับเป็นกิมจิรูปแบบหนึ่ง โดยชาวโครยอ-ซารัมคือชาวเกาหลีที่ย้ายถิ่นฐานเข้าไปในสหภาพโซเวียตเดิมตั้งแต่ ค.ศ. 1937 เป็นต้นมา แต่ในบริเวณเอเชียกลางที่พวกเขาอพยพไปนั้นไม่มีผักกาดขาวอันเป็นวัตถุดิบหลักในการทำกิมจิ พวกเขาจึงเปลี่ยนแปลงวัตถุดิบเป็นแคร์รอตแทน อาหารชนิดนี้จึงถูกเรียกว่า "มอร์คอฟชา" ซึ่ง "มอร์คอฟ" เป็นคำรัสเซียแปลว่า "แคร์รอต" กับ "ชา" เป็นปัจจัยบอกขนาดเล็กในภาษาอุซเบก
อาหารชนิดนี้ไม่เป็นที่รู้จักในประเทศเกาหลีใต้ แต่กลับเป็นที่รู้จักในระดับนานาชาติ มีการยกอาหารชนิดนี้ตามร้านอาหารทั่วไปในกลุ่มประเทศอดีตสหภาพโซเวียต มีการจำหน่ายตามร้านสรรพาหารหลายแห่ง รวมทั้งเป็นส่วนหนึ่งในซาคูสกี (สำรับอาหารเรียกน้ำย่อยอย่างหนึ่ง) และกลายเป็นหนึ่งในเครื่องเคียงข้างสำรับอาหารค่ำหรืออาหารตามงานเลี้ยงฉลองวันหยุดของประชาชนทุกเชื้อชาติในอดีตสหภาพโซเวียต
มอร์คอฟชามีส่วนประกอบหลักได้แก่ แคร์รอตขูดฝอย กระเทียม พริกไทยแดงป่น เม็ดรากผักชี น้ำส้มสายชู น้ำมันพืช เกลือ พริกไทย และอาจโรยด้วยงา

**อ้างอิง**
หมวดหมู่:อาหารจากแคร์รอต
หมวดหมู่:กิมจิ
หมวดหมู่:อาหารเกาหลีรัสเซีย
หมวดหมู่:สลัด
หมวดหมู่:อาหารโซเวียต
หมวดหมู่:อาหารอุซเบกิสถาน
ศาลเจ้าพ่อเขาใหญ่

ศาลเจ้าพ่อเขาใหญ่ (石本頭公神庙 หรือ 三教宝考艾寺) เป็นศาลเจ้าบนเกาะสีชัง จังหวัดชลบุรี ที่เป็นที่เคารพบูชาของผู้คน โดยเฉพาะผู้ที่มีเชื้อสายจีน ศาลเจ้าพ่อเขาใหญ่ตั้งอยู่เชิงเขาคยาศิระ ปัจจุบันมีการตกแต่งและก่อสร้างถาวรวัตถุเป็นสถาปัตยกรรมตามแบบศาลเจ้าจีนผสมกับวัดไทย สามารถมองเห็นได้ชัดเจนจากอ่าวไทย ภายในประกอบด้วยศาลเจ้าเทพเจ้าจีนและสิ่งศักดิ์สิทธิ์หลายองค์ เช่น พระฤาษี เจ้าแม่กวนอิม เทพเห้งเจีย พระสังกัจจายน์ เป็นต้น โดยเทพเจ้าหลักของศาลเจ้าคือ "เจ้าพ่อเขาใหญ่" มีลักษณะเป็นหินที่เกิดจากการสร้างตัวตามธรรมชาติ
ศาลเจ้าพ่อเขาใหญ่เป็นที่สักการะของผู้คนมาตั้งแต่รัชสมัยของพระบาทสมเด็จพระจุลจอมเกล้าเจ้าอยู่หัว ดังที่ปรากฏในจารึกไม้สักเก่าแก่ซึ่งบันทึกโดยคุณอุ้งเซ็ง แซ่อึ้ง (หรือ ยุ่นเซิ้ง เซิ้นหวง ตามสำเนียงแมนดาริน) ชาวจีนพลัดถิ่นจากเมืองบุงเชียง เกาะไหหลำ เมื่อปี พ.ศ. 2426 ใจความว่า "ขณะที่มาจอดเรือทอดสมอ อยู่หน้าเกาะสีชัง ได้เห็นแสงไฟส่องสว่างอยู่บนเขาจึงได้ปีนขึ้นไปดู พบหินย้อยลักษณะเหมือนศีรษะคน ตรงตามตำราจีนว่า เป็นรูปเจ้าพ่อที่เกิดขึ้นเองจากธรรมชาติ และอยู่ในถ้ำในเขากลางทะเลและหันหน้าไปทางทิศตะวันออกมีน้ำอยู่ข้างหน้า ตามที่ชาวจีนโบราณเชื่อถือกัน เป็นสิ่งศักดิ์สิทธิ์ที่มหัศจรรย์" แผ่นจารึกนี้ปัจจุบันเก็บรักษาไว้ที่ศาลเจ้า

**อ้างอิง**
  เว็บไซต์ทางการ เทศบาลตำบลเกาะสีชัง date=2020-09-23  -  สีชังไอส์แลนด์ date=2019-04-12 
หมวดหมู่:ศาลเจ้าจีนในประเทศไทย 
หมวดหมู่:ศาสนสถานในอำเภอเกาะสีชัง
ลูเซนต์

ลูเซนต์ (อังกฤษ:LUCENTE;เกาหลี:루첸트) เป็นกลุ่มบอยแบนด์เกาหลีใต้ ที่ก่อตั้งโดย NOGA Entertainment เปิดตัวอย่างเป็นทางการเมื่อวันที่ 18 กันยายน 2018 ด้วยมินิอัลบั้มแรก "The Big Dipper" ก่อนที่จะเปิดตัวลูเซนต์ได้มีกิจกรรมส่งเสริมการขายในญี่ปุ่น, ฮ่องกง และ อินเดีย
ชื่อ "LUCENTE" คือการรวมกันของภาษาละตินและภาษาอังกฤษซึ่งหมายถึง "ส่องแสงสดใสเหมือนดวงดาว"

**ประวัติ**

**สมาชิก**

**ผลงาน**

**อ้างอิง==
หมวดหมู่:สมาชิกของก็อตเซเวน

สมาชิก
หมวดหมู่:นักดนตรีแบ่งตามวงดนตรีเกาหลีใต้
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:นักร้องป็อปเกาหลีใต้
โยฮัน ก็อทฟรีท แฮร์เดอร์

โยฮัน ก็อทฟรีท แฮร์เดอร์ (Johann Gottfried Herder) เป็นนักปรัชญา นักเทววิทยา กวี และนักวิจารณ์วรรณกรรมชาวเยอรมัน เขามีความเกี่ยวข้องกับสำนักเรืองปัญญา, ชตวร์มอุนท์ดรัง และสำนักคลาสสิกไวมาร์
แนวคิดด้านปรัชญาภาษา แฮร์เดอร์เป็นคนแรก ๆ ที่ออกมาเสนอว่า ภาษาที่แตกต่างมีอิทธิพลต่อรูปแบบและกรอบความคิดของสังคมมนุษย์แต่ละกลุ่ม สำหรับแฮร์เดอร์แล้ว ภาษาเป็นดั่ง "รากฐานทางความคิด" แนวคิดนี้ได้รับการอธิบายและเสริมโดยนักปรัญชาวิลเฮ็ล์ม ฟ็อน ฮุมบ็อลท์ ว่า ภาษาเป็นเครื่องมือที่มนุษย์ใช้เพื่อในการออกและแลกเปลี่ยนความคิด เวลามนุษย์คิดในใจก็คิดเป็นภาษา
แนวคิดด้านปรัชญาประวัติศาสตร์ ในขณะที่นักปรัชญาคนอื่นเสนอว่า "มนุษย์สร้างประวัติศาสตร์" แต่แฮร์เดอร์กลับคิดว่า "ประวัติศาสตร์สร้างมนุษย์" เขาให้ความสำคัญกับปัจเจกภาพและความหลากหลายของมนุษย์ เขาเชื่อว่าความแตกต่างของวิถีชีวิตมนุษย์เป็นผลผลิตของประวัติศาสตร์ในแต่ละช่วงสมัย ประวัติศาสตร์ของแต่ละยุคหรือแต่ละสังคมมีลักษณะเฉพาะแตกต่างกัน ทำให้มนุษย์ในแต่ละยุคแต่ละถิ่นกระทำการในลักษณะที่แตกต่างกันออกไป เขานำวัฒนธรรมชนชาติในดินแดนในยุคสมัยต่าง ๆ มาเปรียบเทียบกัน และสรุปว่าทุกสังคมต่างมีบรรทัดฐานเป็นของตัวเอง ซึ่งแตกต่างกันไปตามแต่ละสถานที่

**อ้างอิง**
1803
หมวดหมู่:นักปรัชญาชาวเยอรมัน
หมวดหมู่:นักปรัชญายุคเรืองปัญญา
หมวดหมู่:สมาชิกอิลลูมินาตี
หมวดหมู่:บุคคลจากจังหวัดวาร์เมีย-มาซูรือ
หมวดหมู่:ศิษย์เก่าจากมหาวิทยาลัยเคอนิชส์แบร์ค
โครยอ-ซารัม

โครยอ-ซารัม (Корё сарам; 고려사람) หรือ โครยออิน (hanja=高麗人) เป็นชื่อเรียกแทนตนเองของชาวเกาหลีในกลุ่มประเทศอดีตสหภาพโซเวียต ประกอบด้วยคำสองคำคือ "โครยอ" เป็นชื่อหนึ่งของประเทศเกาหลี และ "ซารัม" แปลว่า "คน หรือ บุคคล" ประมาณการว่ามีชาวโครยอ-ซารัมในอดีตประเทศสหภาพโซเวียตราว 500,000 คน ส่วนใหญ่อยู่ในกลุ่มประเทศเอกราชแถบเอเชียกลาง นอกจากนี้ยังพบชุมชนชาวเกาหลีขนาดใหญ่ทางตอนใต้ของประเทศรัสเซีย (รอบเมืองวอลโกกราด) ทางตะวันออกไกลของรัสเซีย (รอบเมืองวลาดีวอสตอค) เทือกเขาคอเคซัส และทางตอนใต้ของประเทศยูเครน ซึ่งมีบรรพบุรุษอพยพมาจากตะวันออกไกลของรัสเซียตั้งแต่ศตวรรษที่ 19
นอกจากนี้ยังมีชาวเกาหลีอีกกลุ่มหนึ่งตั้งถิ่นฐานบนเกาะซาฮาลิน ถูกจำแนกว่าเป็นชาวเกาหลีซาฮาลิน มีส่วนน้อยถือว่าตนเป็นโครยอ-ซารัม และส่วนใหญ่ถือว่าเป็นคนละกลุ่มกัน ชาวเกาหลีกลุ่มนี้คือผู้อพยพจากจังหวัดคย็องซังและช็อลลาช่วงศตวรรษที่ 19-20 เพราะถูกรัฐบาลญี่ปุ่นนำมาเป็นแรงงานเหมืองถ่านหินบนเกาะซาฮาลิน (ขณะนั้นเป็นจังหวัดคาราฟูโตะ) ซึ่งช่วงเวลานั้นญี่ปุ่นกำลังขาดแคลนแรงงานอันเกิดจากสงครามโลกครั้งที่สอง

**อ้างอิง**

**แหล่งข้อมูลอื่น**
 โครยอ-ซารัม
หมวดหมู่:โครยอ-ซารัม
หมวดหมู่:การพลัดถิ่นของชาวเกาหลี
หมวดหมู่:กลุ่มชาติพันธุ์ในประเทศคาซัคสถาน
หมวดหมู่:กลุ่มชาติพันธุ์ในประเทศคีร์กีซสถาน
หมวดหมู่:กลุ่มชาติพันธุ์ในประเทศรัสเซีย
หมวดหมู่:กลุ่มชาติพันธุ์ในประเทศทาจิกิสถาน
หมวดหมู่:กลุ่มชาติพันธุ์ในประเทศเติร์กเมนิสถาน
หมวดหมู่:กลุ่มชาติพันธุ์ในประเทศยูเครน
หมวดหมู่:กลุ่มชาติพันธุ์ในประเทศอุซเบกิสถาน
ชาวเกาหลีซาฮาลิน

ชาวเกาหลีซาฮาลิน คือกลุ่มชาวรัสเซียผู้มีเชื้อสายเกาหลีอาศัยอยู่บนเกาะซาฮาลิน สืบสันดานมาจากบรรพบุรุษที่อพยพมาจากจังหวัดคย็องซังและช็อลลาของเกาหลีช่วงปลาย ค.ศ. 1930 จนถึงต้น ค.ศ. 1940 ซึ่งเป็นช่วงครึ่งหลังของยุคอาณานิคมญี่ปุ่น ในช่วงเวลานั้นเกาะซาฮาลินใต้ยังเป็นจังหวัดคาราฟูโตะของจักรวรรดิญี่ปุ่น รัฐบาลญี่ปุ่นได้ประกาศรับสมัครและบังคับแรงงานชาวเกาหลีส่งไปยังคาราฟูโตะเพื่อแก้ปัญหาการขาดแคลนแรงงาน 
ในช่วงปลายยุคอาณานิคมกองทัพแดงบุกคาราฟูโตะหลายวันก่อนญี่ปุ่นจะแพ้สงคราม มีชาวเกาหลีเพียงหยิบมือที่ทางการญี่ปุ่นส่งตัวกลับประเทศต้นทาง แต่เหลือชาวเกาหลีราวหนึ่งในสามที่ไม่ได้รับอนุญาตให้กลับญี่ปุ่นหรือเกาหลีใต้ซึ่งเป็นมาตุภูมิ เวลาผ่านไปสี่สิบปี ใน ค.ศ. 1985 ทางการญี่ปุ่นมอบสิทธิการเดินทางและจัดหาเงินทุนเพื่อส่งชาวเกาหลีกลุ่มนี้กลับประเทศต้นทาง มีชาวเกาหลีซาฮาลินเพียง 1,500 คนเท่านั้นที่เลือกกลับเกาหลีใต้ในสองทศวรรษต่อมา แต่ชาวเกาหลีซาฮาลินทุกรุ่นส่วนใหญ่เลือกที่จะอาศัยบนเกาะซาฮาลินต่อไป
ชาวเกาหลีซาฮาลินอาจถือว่าตนเองเป็นโครยอ-ซารัม หรือไม่ถือว่าตนเองเป็นโครยอ-ซารัม เพราะพวกเขามีความเป็นมาและภาษาที่ต่างกัน คำว่า "โครยอ-ซารัม" มักถูกใช้เรียกชาวเกาหลีในกลุ่มประเทศอดีตสหภาพโซเวียตซึ่งส่วนใหญ่อพยพจากจังหวัดฮัมกย็องไปอาศัยอยู่แถบตะวันออกไกลของรัสเซียช่วงศตวรรษที่ 19 แต่ต่อมาพวกเขาถูกเนรเทศไปอยู่เอเชียกลางแทน ด้วยเหตุนี้ชาวเกาหลีบนเกาะซาฮาลินจึงระบุตัวตนว่าพวกเขาเป็นชาวเกาหลีซาฮาลิน และมองว่าพวกเกาหลีในเอเชียกลางดูด้อยค่ากว่าพวกเขา

**อ้างอิง**
หมวดหมู่:การพลัดถิ่นของชาวเกาหลี
หมวดหมู่:กลุ่มชาติพันธุ์ในประเทศรัสเซีย
หมวดหมู่:ญี่ปุ่นในสงครามโลกครั้งที่สอง
หมวดหมู่:เกาหลีภายใต้การปกครองของญี่ปุ่น
หมวดหมู่:เกาะซาฮาลิน
หมวดหมู่:ชาวรัสเซียเชื้อสายเกาหลี
เลดีนิโคลัส วินด์เซอร์

เลดีนิโคลัส วินด์เซอร์ (Lady Nicholas Windsor) (นามเดิม: เปาลา โดอิมี เด ลูพิส เด ฟรันโคแปน) เกิดเมื่อวันที่ 7 สิงหาคม พ.ศ. 2512 เป็นธิดาของ หลุยส์ โดอิมี เด ลูพิส เคานต์แห่งลูพิส กับ อิงกริด เดตเตอร์ เด ฟรันโคแปน มารดาของเธอเป็นนักกฎหมายชาวสวีเดน ส่วนบิดาของเธอเป็นท่านเคานต์แห่งตระกูลลูพิสของอังกฤษ อีกทั้งบิดาของเธอยังเป็นเศรษฐ๊ที่เป็นที่รู้จักในนามของเจ้าของที่ดินในประเทศอังกฤษและโครเอเชีย เธอมีน้องทั้งหมด 4 คน ได้แก่ ปีเตอร์ ฟรันโคแปน คริสเตีนน ฟรันโตแปน นิโคลัส ฟรันโคแปน และ ลอเรนซ์ ฟรันโคแปน

**สมรส**
เธอได้พบกับสวามีในอนาคต ณ มหาวิทยาลัยนิวยอร์ก ใน พ.ศ. 2542 อีกทั้งยังพบกันในงานเลี้ยงของเพื่อนของลอร์ดนิโคลัสอีก ทั้งคู่จึงตกลงหมั้นกันในเดือนกรกฎาคม พ.ศ. 2549 และสมรสกันวันที่ 4 พฤศจิกายน ในปีเดียวกัน ณ นครรัฐวาติกัน จากนั้นเดินทางมายังอังกฤษ และจดทะเบียนสมรสกันในวันที่ 19 ตุลาคมในปีเดียวกัน ทำให้เปาลามีชื่อใหม่เป็น เลดีนิโคลัส วินด์เซอร์ ทั้งคู่มีบุตรด้วยกันคือ
# อัลเบิร์ต วินด์เซอร์
#ลีโอโพลด์ วินด์เซอร์
#หลุยส์ วินด์เซอร์
หลังจากสมรสแล้ว เลดีนิโคลัส วินด์เซอร์ ได้ทำงานร่วมกับสวามี และเป็นตัวแทนของพระราชวงศ์อังกฤษในการเดินทางเยือนประเทศในเครือจักรภพตามพระบรมราชโองการของสมเด็จพระราชินีนาถเอลิซาเบธที่ 2 แห่งสหราชอาณาจักร ซึ่งทรงพระกรุณาโปรดเกล้าโปรดกระหม่อมให้เธอ ทำงานในเรื่องนี้ตั้งแต่ พ.ศ. 2552 ทั้งนี้ เลดีนิโคลัส วินด์เซอร์ ยังเป็นประธานสมาคมนักกฎหมายแห่งสหราชอาณาจักร ตั้งแต่ พ.ศ. 2556 มารดาของเธอนั้นเป็นผู้ให้การช่วยเหลือและเป็นที่ปรึกษาของโครงการนี้

**อ้างอิง**
The family website  La Casata dei Lupi, (Italian language), contains photos of Lord and Lady Nicholas, their first son Albert, and members of the Lupis family. Retrieved 26 September 2009.- Doimi de Lupis genealogy (Italian language) hosted by Società Genealogica Italiana – SGI (President- Marchese Marco Lupis) Retrieved 26 September 2009.
หมวดหมู่:ราชวงศ์วินด์เซอร์
หมวดหมู่:ราชสำนักอังกฤษ
ท่าอากาศยานนานาชาติปูเวร์โตปรินเซซา

ท่าอากาศยานนานาชาติปูเวร์โตปรินเซซา (ฟิลิปีโน: Paliparang Pandaigdig ng Puerto Princesa; ) RPVP เป็นท่าอากาศยานที่ตั้งอยู่ที่จังหวัดปาลาวันประเทศฟิลิปปินส์ ให้บริการในพื้นที่เขตเมืองปูเวร์โตปรินเซซา ถูกจัดให้เป็นท่าอากาศยานนานาชาติโดยหน่วยงานการบินพลเรือนแห่งฟิลิปปินส์ ท่าอากาศยานแห่งนี้ยังถือเป็นประสู่แม่น้ำใต้ดินปูเวร์โตปรินเซซา หนึ่งในแหล่งมรดกโลกและหนึ่งในเจ็ดสิ่งมหัศจรรย์ทางธรรมชาติของโลกยุคใหม่

**อ้างอิง**

**แหล่งข้อมูลอื่น**
  World Aero Data - Puerto Princesa Airport (PPS) Details date=2008-04-20 
ป
หมวดหมู่:จังหวัดปาลาวัน
โรมัน เบือร์คี

โรมัน เบือร์คี เป็นนักฟุตบอลชาวสวิตเซอร์แลนด์ ปัจจุบันเล่นตำแหน่งผู้รักษาประตูให้กับโบรุสซีอาดอร์ทมุนท์ในบุนเดิสลีกา ก่อนหน้านั้นเขาเคยเป็นผู้เล่นของสโมสรกราสฮอปเปอร์ ชุดที่สามารถเอาชนะบาเซิลด้วยการยิงลูกโทษ 4–3 ในรอบชิงชนะเลิศสวิสคัพเมื่อ ค.ศ. 2013

**เกียรติประวัติ**
กราสฮอปเปอร์คลับซูริก- สวิสคัพ: 2013
โบรุสซีอาดอร์ทมุนท์- เดเอ็ฟเบ-โพคาล: 2016–17

**อ้างอิง**

**แหล่งข้อมูลอื่น**
 -roman--burki/65860- title=Player profile at football.ch 
หมวดหมู่:นักฟุตบอลชาวสวิส
หมวดหมู่:นักฟุตบอลทีมชาติสวิตเซอร์แลนด์
หมวดหมู่:ผู้รักษาประตูฟุตบอล
หมวดหมู่:ผู้เล่นในสวิสซูเปอร์ลีก
หมวดหมู่:ผู้เล่นในบุนเดิสลีกา
หมวดหมู่:ผู้เล่นเบเอ็สเซ ยังบอยส์
หมวดหมู่:ผู้เล่นสโมสรฟุตบอลทูน
หมวดหมู่:ผู้เล่นสโมสรฟุตบอลชัฟเฮาเซิน
หมวดหมู่:ผู้เล่นกราสฮอปเปอร์คลับซูริก
หมวดหมู่:ผู้เล่นเอ็สเซ ไฟรบวร์ค
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:บุคคลจากรัฐแบร์น
อิงกริด เดตเตอร์ เด ฟรันโคแปน

อิงกริด เดตเตอร์ เด ฟรันโคแปน (Ingrid Detter de Frankopan) เกิดเมื่อวันที่ 24 พฤศจิกายน 2479 ณ สต็อกโฮล์ม สวีเดน เธอเป็นทั้งนักกฎหมาย อนุญาโตตุลาการ และ ผู้ประพันธ์เกี่ยวกับความรู้เรื่องต่าง ๆ ในสิทธิสตรีของสวีเดนตั้งแต่ปี 2503 ทั้งนี้ เธอยังได้รับการยกย่องให้เป็นศาสตราจารย์ด้านกฎหมายระหว่างประเทศ ของลินด์เกน และยังดำรงตำแหน่ง ศาสตราจารย์กิตติคุณทนายความแห่งอังกฤษ และ เวลส์

**สมรส**
อิงกริด เดตเตอร์ เด ฟรันโคแปน ได้สมรสกับ หลุยส์ โดอิมี เด ลูพิส เคานต์แห่งลูพิส มีบุตรดังนี้
#เลดีนิโคลัส วินด์เซอร์
#ปีเตอร์ ฟรันโคแปน 
#คริสเตีนน ฟรันโตแปน 
#นิโคลัส ฟรันโคแปน 
# ลอเรนซ์ ฟรันโคแปน 
อิงกริด เดตเตอร์ เด ฟรันโคแปน ปัจจุบันได้รับพระมหากรุณาธิคุณจาก สมเด็จพระราชินีนาถเอลิซาเบธที่ 2 แห่งสหราชอาณาจักร ให้เป็นผู้ช่วยประธานสมาคมกฎหมายแห่งสหราชอาณาจักรร่วมกับ เลดีนิโคลัส วินด์เซอร์ บุตรสาว

**อ้างอิง**
Francois Velde.  "Styles of the members of the British royal family" from the Heraldica website. First published January 2006. Retrieved 26 September 2009.
*The family site  La Casata dei Lupi, (Italian language), contains photos of Lord and Lady Nicholas, their first son Albert, and members of the Lupis family. Retrieved 26 September 2009. As of 26 September 2009, this was the only source online that had the name of the second son as Leopold Ernest Augustus Guelph Windsor.- Doimi de Lupis genealogy (Italian language) hosted by Società Genealogica Italiana – SGI. Retrieved 26 September 2009.
หมวดหมู่:นักกฎหมาย
หมวดหมู่:นักกฎหมายระหว่างประเทศ
หมวดหมู่:บุคคลจากสต็อกโฮล์ม
เฮ็ลมูท โคล

เฮ็ลมูท โยเซ็ฟ มิชชาเอล โคล (Helmut Josef Michael Kohl) เป็นรัฐบุรุษชาวเยอรมัน อดีตนายกรัฐมนตรีเยอรมนี (เยอรมนีตะวันตกช่วงปี ค.ศ. 1982–1990 และสหพันธรัฐเยอรมนีช่วงปี ค.ศ. 1990–1998) อดีตประธานพรรคสหภาพประชาธิปไตยคริสเตียนตั้งแต่ปี ค.ศ. 1973–1998 อดีตมุขมนตรีรัฐไรน์ลันท์-ฟัลทซ์ อดีตประธานกลุ่ม 7 ใน ค.ศ. 1985 และ ค.ศ. 1992 และใน ค.ศ. 1998 เป็นประธานกิตติมศักดิ์ของพรรคสหภาพประชาธิปไตยคริสเตียน กระทั่งลาออกจากตำแหน่งใน ค.ศ. 2000

**หมายเหตุ**

**อ้างอิง**

หมวดหมู่:นายกรัฐมนตรีเยอรมนี
หมวดหมู่:ผู้นำในสงครามเย็น
หมวดหมู่:บุคคลจากรัฐไบเอิร์น
หมวดหมู่:การรวมประเทศเยอรมนี
โปรแกรมต่อประสานร่วมสำหรับเกตเวย์

ในทางวิทยาการคอมพิวเตอร์ โปรแกรมต่อประสานร่วมสำหรับเกตเวย์ (Common Gateway Interfaces, CGI) เป็นสิ่งที่ใช้กำหนดวิธีการจัดการข้อมูลระหว่าง Web server และ Web browser ซึ่ง CGI เป็นวิธีการมาตรฐานสำหรับ Web server เพื่อที่จะส่งคำร้องขอจากผู้ใช้ ไปยังโปรแกรม (บน Web server) ให้โปรแกรมประมวลผลข้อมูลเหล่านั้น จากนั้น Web server ก็จะรับข้อมูลส่งกลับไปให้ผู้ใช้  แต่โดยส่วนใหญ่จะให้ความหมายของ ‘CGI’ ว่าเป็นโปรแกรมที่ทำงานอยู่บน Web server เพื่อทำหน้าที่โต้ตอบ (interact) กับ web browser CGI program จะถูกสั่งให้ทำงานขณะมีการเรียกใช้งานนั้น ดังนั้นจึงทำให้สามารถแสดงข้อมูลผลลัพธ์ในลักษณะของ Dynamic information ได้
หมวดหมู่:คอมพิวเตอร์
หมวดหมู่:เว็บ 1.0
Echinacea purpurea

Echinacea purpurea เป็นพันธุ์ไม้ดอกของอเมริกาเหนือในวงศ์ทานตะวัน มีถิ่นกำเนิดในอเมริกาเหนือตะวันออก  และยังมีบางส่วนในป่าของภาคตะวันออก ตะวันออกเฉียงใต้ และตะวันตกกลางของสหรัฐอเมริกา เช่นเดียวกับในรัฐออนแทรีโอของแคนาดา

**อ้างอิง**
หมวดหมู่:Echinacea
แอนทีเลีย

แอนทีเลีย (Antilia) เป็นบ้านเดี่ยวความสูง 173 เมตรในมุมไบ ประเทศอินเดีย ที่มีชื่อเสียงและมีมูลค่าสูงถึง 2 พันล้านดอลล่าร์สหรัฐ (2014) และจัดอันดับเป็นที่อยู่อาศัยที่มูลค่าสูงที่สุดในโลกรองจากพระราชวังบัคคิงแฮม ในกรุงลอนดอน สหราชอาณาจักร และเป็นที่อยู่อาศัยส่วนบุคคลหรือบ้านเดี่ยวที่มีมูลค่าสูงที่สุดในโลก เจ้าของแอนทีเลียคือมูเกช อัมบานี มหาเศรษฐีระดับต้น ๆ ของอินเดีย การออกแบบที่เป็นที่ถกเถียงและการใช้งานโดยครอบครัวเพียงครอบครัวเดียวนั้นสร้างชื่อเสียงในทางที่ไม่ค่อยดีในอินเดียให้กับแอนทีเลีย นอกจากนี้การออกแบบยังถูกวิจารณ์อย่างหนักในบรรดาสถาปนิกและนักวิจารณ์สถาปัตยกรรม และยังถูกนำมาล้อเลียนในสื่อนิยมอีกด้วย

**อ้างอิง**
หมวดหมู่:สิ่งก่อสร้างในมุมไบ
หมวดหมู่:หอคอยที่สร้างเสร็จในปี พ.ศ. 2553
Zenaida macroura

Zenaida macroura หรือ นกเขามอร์นิ่ง โดฟ (Mourning dove) เป็นสมาชิกของวงศ์นกพิราบและนกเขา (Columbidae) มีห้าสายพันธุ์ย่อย มี Zenaida macroura อยู่ประมาณ 475 ล้านตัว พบได้ในอเมริกาเหนือ Zenaida macroura มีสีเทาอ่อนและสีน้ำตาล ตัวผู้และตัวเมียมีลักษณะคล้ายกัน
นกเขาพันธุ์นี้มักจะมีคู่ทีละคน ทั้งพ่อแม่ฟักและดูแลลูก Zenaida macroura ตัวเต็มวัยมักกินเฉพาะเมล็ด สำหรับตัวอ่อนจะให้น้ำนมพืชโดยพ่อแม่ของมัน
Zenaida macroura ถูกล่าทั้งสำหรับกีฬาและเนื้อสัตว์ ทุกปีมีนกถึง 70 ล้านตัวถูกยิงตายในสหรัฐอเมริกา

**อ้างอิง**
หมวดหมู่:Columbidae
ทูโฟร์เค

ทูโฟร์เค (24K; 투포케이) เป็นกลุ่มบอยแบนด์ชาวเกาหลีใต้ก่อตั้งโดยโชอึนเอนเตอร์เทนเมนต์ ปัจจุบันประกอบด้วยสมาชิกห้าคน: ชางซ็อน, กียง, อิมชาน, ซีอู และยังอุง กลุ่มเปิดตัวเมื่อวันที่ 6 กันยายน 2012 ด้วยมินิอัลบั้ม Hurry Up

**ประวัติ**

**สมาชิก**

**ปัจจุบัน**
 ชางซ็อน (Changsun, labels=no)- กียง (Kiyong, labels=no)- อิมชาน (Imchan, labels=no)- ซีอู (Xiwoo, labels=no)- ยังอุง (Youngwoong, labels=no)

**อดีต**
 บย็องโฮ (Byungho, labels=no)- ซ็อกจุน (Seokjun, labels=no)- ซ็องโอ (Sungoh, labels=no)- แดอิล (Daeil, labels=no)- ฮุย (Hui, labels=no)- โครี (Cory, labels=no)- คีซู (Kisu, labels=no)- จองอุค (Jeonguk, labels=no)- จินฮง (Jinhong, labels=no)- ฮงซ็อบ (Hongseob, labels=no)- โดจุน (Dojun, labels=no)- ยูมิน (Youmin, labels=no)

**เส้นเวลา**
ImageSize   = width:600 height:220
PlotArea    = width:405 height:190 left:75 bottom:20
Alignbars   = justify
DateFormat  = mm/dd/yyyy
Period      = from:06/12/2012 till:2020
TimeAxis    = orientation:horizontal format:yyy
Colors = 
id:a value:rgb(0, 0, 0. 9) legend:1st Active 

Legend = orientation:horizontal  position:bottom 
ScaleMajor = unit:year increment:1 start:2013 gridcolor:black
PlotData =
width:7 textcolor:black align:left anchor:from
bar:Seokjun  from:06/12/2012 till:01/01/2013 color:yellow
bar:Sungoh    from:06/12/2012 till:08/01/2016 color:yellow
bar:Sungoh    from:08/01/2016 till:01/24/2019  color:black
bar:Cory      from:06/12/2012   till:01/24/2019 color:yellow
bar:Kisu      from:06/12/2012 till:06/26/2019 color:yellow
bar:Byungho   from:09/06/2012 till:01/12/2015 color:blue
bar:Daeil     from:09/06/2012 till:08/01/2016 color:blue
bar:Daeil     from:08/01/2016 till:11/02/2017 color:black
bar:Jeonguk   from:08/01/2013 till:06/26/2019 color:green
bar:Hui       from:10/01/2015 till:07/06/2017 color:red
bar:Jinhong   from:10/01/2015 till:06/26/2019 color:red
bar:Changsun  from:08/11/2016 till:end color:orange
bar:Hongseob  from:08/11/2016 till:06/26/2019 color:orange
bar:Kiyong    from:05/11/2018 till:end color:purple
bar:Xiwoo    from:06/28/2019 till:end color:pink
bar:Imchan    from:07/12/2019 till:end color:pink
bar:Dojun    from:04/02/2020 till:05/26/2020 color:coral
bar:Youmin   from:04/13/2020 till:04/22/2020 color:green
Bar:Youngwoong from:10/12/2020 till:end  color:Purple

**ผลงานเพลง**

**สตูดิโออัลบั้ม**

**เอกซ์เทนเดดเพลย์**

**ซิงเกิล**

**ผลงานวิดีโอ**

**มิวสิกวิดีโอ**

**อ้างอิง**
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีที่ก่อตั้งในปี พ.ศ. 2555
หมวดหมู่:กลุ่มดนตรีจากโซล
เอสโอเอส (เพลงอะวีชี)

เอสโอเอส (SOS) เป็นซิงเกิลหลังการเสียชีวิตแรกของดีเจชาวสวีเดนอะวีชี ทำร่วมกับ Albin Neder และ Kristoffer Fogelmark และเสียงจากนักร้องชาวอเมริกา Aloe Blacc เผยแพร่ในวันที่ 10 เมษายน 2019 และจะอยู่ในอัลบั้มที่สามของเขา "ทิม" ที่จะเผยแพร่ในวันที่ 6 มิถุนายน 2019
เพลงดังกล่าวถูกปล่อยออกมาพร้อมกับวิดีโอที่มีความคิดเห็นใน Avicii Memory Board รวมถึงวิดีโอเบื้องหลังที่ถูกปล่อยออกมาสองชั่วโมงก่อนการปล่อยตัว และเพลงนี้ได้ขึ้นาเป็นอันดับหนึ่งในชาร์ตซิงเกิลของสวีเดนในสองวันหลังจากเผยแพร่

**พื้นหลัง**
เพลงนี้เสร็จสมบูรณ์โดยทีมนักเขียนและโปรดิวเซอร์หลังจากการเสียชีวิตของอะวีชีในเดือนเมษายน 2018 เพลงนี้ได้เสร็จไปแล้ว "75–80%" ในขณะที่เขาเสียชีวิต
ผู้ผลิตร่วม Krisfoffer Fogelmark และ Albin Nedler ยืนยันว่าหลังจากการตายของอะวีชีพวกเขาได้รับไฟล์ MIDI สำหรับเพลงที่อะวีชีได้สร้างขึ้นและกล่าวว่าเสียงและบันทึกทั้งหมดในเพลงนั้นมาจากอะวีชีโดยไม่มีการผลิตเพิ่มเติมใด ๆ การเพิ่มเติมเพียงอย่างเดียวในเพลงคือเสียงร้องของ Aloe Blacc

**ชาร์ต**

**อ้างอิง**
หมวดหมู่:ซิงเกิลในปี พ.ศ. 2562
ทิม (อัลบั้มอะวีชี)

ทิม (TIM) เป็นอัลบั้มหลังการเสียชีวิตของดีเจชาวสวีเดนอะวีชี กำหนดจะวางจำหน่ายในวันที่ 6 มิถุนายน 2019 มันจะรวมถึง "SOS" ซิงเกิลซึ่งได้รับการปล่อยตัวเมื่อวันที่ 10 เมษายน 2019 จะเป็นผลงานต่อจากอัลบั้มสตอรีสของเขาในปี 2015 ผลกำไรทั้งหมดจากการขายอัลบั้มจะนำไปสู่มูลนิธิทิม แบร์ยลิง ซึ่งก่อตั้งขึ้นหลังจากการฆ่าตัวตายของอะวีชีเพื่อสร้างความตระหนักด้านสุขภาพจิต

**พื้นหลัง**
หลังจากการฆ่าตัวตายของอะวีชีในเดือนเมษายน 2019 ตัวแทนกล่าวในเดือนต่อมาว่า "ไม่มีแผน" ที่จะปล่อยอะไรใหม่ในอนาคตอันใกล้ ในเดือนเมษายน 2019 มีการประกาศว่าอะวีชีได้ทำงานสำหรับอัลบั้มก่อนที่เขาจะเสียชีวิต ทีมนักเขียนและโปรดิวเซอร์ที่ทำอัลบั้มอธิบายว่ามีจะองค์ประกอบของ "Psychedelia เพลงอาหรับ เสียงของทะเลแคริบเบียน และอีกมากมาย" ในปัจจุบันมีเพลงอยู่ 12 เพลง

**รายชื่อเพลง**
 "SOS" (ร่วมกับ Aloe Blacc)- "Tough love​" (ร่วมกับ Vargas &​ Lagola)​- "Heaven​" (ร่วมกับ Chris Martin)- "Heart Upon My Sleeve​" (ร่วมกับ Imagine Dragons)- "Hold The Line​" (ร่วมกับ A R I Z O N A)​- "Ain't A Thing​" (ร่วมกับ Bonn)- "Bad Reputation​" (ร่วมกับ Joe Janiak)- "Never Leave Me​" (ร่วมกับ Joe Janiak)- "Excuse Me MR Sir​" (ร่วมกับ Vargas & ​Lagola)​- "Peace of Mind​" (ร่วมกับ Vargas &​ Lagola)​- "Freak​" (ร่วมกับ Bonn)​- "Fades Away​" (ร่วมกับ Nonni Bao)​

**อ้างอิง**
หมวดหมู่:อัลบั้มเพลงในปี พ.ศ. 2562
หมวดหมู่:อัลบั้มของอะวีชี
ฟรีดริช ชเลเกิล

คาร์ล วิลเฮ็ล์ม ฟรีดริช (ฟ็อน) ชเลเกิล (Karl Wilhelm Friedrich (von) Schlegel) หรือที่นิยมเรียก ฟรีดริช ชเลเกิล เป็นนักกวี, นักวิจารณ์วรรณกรรม, นักปรัชญา, นักนิรุกติศาสตร์ และนักภารตศึกษาชาวเยอรมัน เขากับพี่ชาย เอากุสท์ วิลเฮ็ล์ม ชเลเกิล ถือเป็นบุคคลสำคัญด้านศิลปะจินตนิยมในเมืองเยนา เขายังเป็นผู้บุกเบิกวิชาอินเดีย-ยุโรปศึกษา (Indo-European studies), ภาษาศาสตร์เปรียบเทียบ (Comparative linguistics) และการจัดกลุ่มภาษาตามลักษณะโครงสร้างคำ (Morphological typology) ชเลเกิลสมัยที่เป็นวัยรุ่นเป็นพวกอเทวนิยม หัวสุดโต่ง และชอบอยู่ลำพัง อย่างไรก็ตาม ใน ค.ศ. 1808 ชเลเกิลคนเดิมหันไปนับถือโรมันคาทอลิก
ชเลเกิลเกิดที่เมืองฮันโนเฟอร์ รัฐผู้คัดเลือกเบราน์ชไวค์-ลือเนอบวร์ค ในจักรวรรดิโรมันอันศักดิ์สิทธิ์ เป็นบุตรของบาทหลวงโยฮัน อาด็อล์ฟ ชเลเกิล (Johann Adolf Schlegel) เขาศึกษาวิชากฎหมายที่เกิททิงเงินและไลพ์ซิชเป็นเวลาสองปีและได้รู้จักกับฟรีดริช ชิลเลอร์ ต่อมาในปีค.ศ. 1796 เขาย้ายไปอยู่กับพี่ชายที่เมืองเยนา ที่นั่นเขาได้ทำงานร่วมกับบุคคลแนวหน้าอย่างโนวาลิส, ลูทวิช ทีค และฟิชเทอ

**อ้างอิง**
1829 
หมวดหมู่:นักปรัชญาชาวเยอรมัน
หมวดหมู่:กวีชาวเยอรมัน
หมวดหมู่:บุคคลจากฮันโนเฟอร์
หมวดหมู่:ตระกูลเม็นเดิลส์โซน
หมวดหมู่:ศิษย์เก่าจากมหาวิทยาลัยเกิททิงเงิน
หมวดหมู่:ศิษย์เก่าจากมหาวิทยาลัยไลพ์ซิช
แม่แบบ:เหตุการณ์ปัจจุบัน/2562 เมษายน 21

* เกิดเหตุลอบวางระเบิดครั้งร้ายแรงทั่วประเทศศรีลังกาในวันอาทิตย์อีสเตอร์  (เดอะนิวยอร์กไทมส์)
*วอลอดือมือร์ แซแลนสกึยชนะการเลือกตั้งประธานาธิบดีประเทศยูเครนโดยเอาชนะประธานาธิบดีคนก่อนอย่างแปตรอ ปอรอแชนกอด้วยคะแนนเสียงมากกว่า 70 %  (รอยเตอร์)  (บีบีซี)  (ซีบีซี)
}
รายชื่อเขตของโซล

คู (hanja=區) เป็นชื่อเรียกหน่วยการปกครองของโซล มีทั้งหมด 25 คู (เขต) แต่ละคูมีขนาดและประชากรมากน้อยต่างกันออกไป เช่น เขตซงพามีประชากรมากที่สุด ส่วนเขตซอโจมีพื้นที่มากที่สุด คูมีลักษณะคล้ายกับโบโรฮ์ (borough) ของลอนดอนและนิวยอร์ก หรือคล้ายกับเขตพิเศษของโตเกียว ในแต่ละคูจะมีสภาทำหน้าที่หลายอย่าง และรัฐบาลนครพิเศษจะดูแลในเขตอำนาจอื่น ๆ ในแต่ละคูก็จะแบ่งการปกครองออกเป็นทง (동, 洞) หรือแขวง บางคูที่มีพื้นที่น้อยอาจมีทงไม่กี่แห่ง หากคูไหนมีขนาดใหญ่เช่นเขตชงโนก็จะมีทงจำนวนมาก

**รายชื่อ**
สถิติใน ค.ศ. 2014

**อ้างอิง**
หมวดหมู่:ภูมิศาสตร์ของโซล
การเลือกตั้งในประเทศอินโดนีเซีย ค.ศ. 2019

การเลือกตั้งเป็นการทั่วไป เกิดขึ้นที่ประเทศอินโดนีเซีย ในวันที่ 17 เมษายน ค.ศ. 2019 ซึ่งเป็นครั้งแรกของประวัติศาสตร์อินโดนีเซีย ที่มีการเลือกประธานาธิบดี รองประธานาธิบดี และสภาผู้แทนราษฎร (MPR) การเลือกตั้งที่อินโดนีเซียได้มีพรรคการเมืองกว่า 60 พรรค มีส่วนร่วมในการเลือกตั้งครั้งนี้
การเลือกตั้งประธานาธิบดีอินโดนีเซียครั้งนี้เป็นการต่อสู้ระหว่าง โจโก วีโดโด สังกัดพรรคประชาธิปไตยอินโดนีเซีย-การต่อสู้ และปราโบโว ซูเบียนโต สังกัดพรรคขบวนการอินโดนีเซียยิ่งใหญ่

**อ้างอิง**
หมวดหมู่:การเลือกตั้งใน พ.ศ. 2562
ยุทธการที่เกาะเวก

ยุทธการที่เกาะเวก ได้เริ่มต้นพร้อมกันกับการโจมตีเพิร์ลฮาร์เบอร์ ฐานทัพเรือ/อากาศ ในฮาวาย และสิ้นสุดในวันที่ 23 ธันวาคม ค.ศ. 1941 ด้วยการยอมจำนนของกองทัพอเมริกันต่อจักรวรรดิญี่ปุ่น เป็นการสู้รบบนและรอบๆเกาะประการังรูปวงแหวนที่เกิดขึ้นจากเกาะเวกและเกาะเล็กน้อย และเกาะวิลค์สโดยกองกำลังทางอากาศ, บก และเรือของจักรวรรดิญี่ปุ่นต่อสหรัฐอเมริกา กับนาวิกโยธินได้มีบทบาทที่สำคัญทั้งสองฝ่าย
เกาะแห่งนี้ได้ตกเป็นของญี่ปุ่นสำหรับช่วงเวลาของเขตสงครามแปซิฟิกในสงครามโลกครั้งที่สอง ทหารญี่ปุ่นที่เหลืออยู่รักษาการณ์บนเกาะได้ยอมจำนนต่อกองทหารนาวิกโยธินสหรัฐ เมื่อวันที่ 4 กันยายน ค.ศ. 1945 ภายหลังจากการยอมจำนนก่อนหน้านี้บนเรือรบประจัญบาน ยูเอสเอส มิสซูรี ในอ่าวโตเกียว ต่อนายพล ดักลาส แมคอาร์เทอร์

**อ้างอิง**

หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:พ.ศ. 2484
หมวดหมู่:เหตุการณ์ในเดือนธันวาคม พ.ศ. 2484
หมวดหมู่:สงครามแปซิฟิก
หมวดหมู่:แปซิฟิกใต้ในอาณัติในสงครามโลกครั้งที่สอง
หมวดหมู่:เกาะเวก
หมวดหมู่:ยุทธการในสงครามโลกครั้งที่สองเกี่ยวข้องกับญี่ปุ่น
หมวดหมู่:ยุทธการในสงครามโลกครั้งที่สองเกี่ยวข้องกับสหรัฐ
ท่าอากาศยานนานาชาติอ่าวซูบิก

ท่าอากาศยานนานาชาติอ่าวซูบิก (ฟิลิปีโน: Paliparang Pandaigdig ng Look ng Subic) หรือชื่อย่อ SBIA RPLB เป็นท่าอากาศยานแห่งหนึ่งในประเทศฟิลิปปินส์ ให้บริการในพื้นที่ของเขตเมืองท่าปลอดภาษีอ่าวซูบิก เทศบาลโมรง และพื้นที่ของโอลงกาโปซิตี เดิมท่าอากาศยานแห่งนี้เคยถูกใช้งานโดยกองทัพเรือสหรัฐ และเป็นท่าอากาศยานที่สำคัญรองจากนินอย อากีโน

**สายการบินและจุดหมายปลายทาง**

**อ้างอิง**

**แหล่งข้อมูลอื่น**
  SBMA Official Web Site: Subic Bay International Airport date=2011-11-19 
อ
หมวดหมู่:จังหวัดบาตาอัน
ท่าอากาศยานนานาชาติลาวัก

ท่าอากาศยานนานาชาติลาวัก (Paliparang Pandaigdig ng Laoag) RPLI เป็นท่าอากาศยานที่ให้บริการในพื้นที่เขตเมืองลาวัก ซึ่งเป็นเมืองศูนย์กลางของจังหวัดฮีลากังอีโลโคส ประเทศฟิลิปปินส์ นับเป็นท่าอากาศยานเพียงแห่งเดียวของจังหวัด และเป็นท่าอากาศยานนานาชาติที่อยู่เหนือสุดของประเทศ เป็นจุดหมายปลายทางยอดนิยมของนักท่องเที่ยวชาวจีน
ท่าอากาศยานมีทางวิ่งเพียงทางเดียว ยาว 2,420 เมตร และถูกจัดให้เป็นท่าอากาศยานนานาชาติระดับรองโดยการบินพลเรือนแห่งฟิลิปปินส์

**อ้างอิง**

**แหล่งข้อมูลอื่น**
  Laoag International Airport- WAD|RPLI|source=DAFIF- RPLI- GCM|LAO|LAO / RPLI|source=DAFIF- LAO / RPLI
ลาวัก
หมวดหมู่:จังหวัดอีโลโคสนอร์เต
เฮ็ลมูท ชมิท

เฮ็ลมูท ไฮน์ริช วัลเดอมาร์ ชมิท (Helmut Heinrich Waldemar Schmidt) เป็นนักการเมืองเยอรมันและสมาชิกพรรคสังคมประชาธิปไตยแห่งเยอรมนี เขาดำรงตำแหน่งนายกรัฐมนตรีแห่งสหพันธ์สาธารณรัฐเยอรมนี (เยอรมนีตะวันตก) ระหว่าง ค.ศ. 1974–1982
หมวดหมู่:นายกรัฐมนตรีเยอรมนี
หมวดหมู่:รัฐมนตรีกลาโหมของประเทศเยอรมนี
หมวดหมู่:บุคคลจากฮัมบวร์ค
หมวดหมู่:ศิษย์เก่าจากมหาวิทยาลัยฮัมบวร์ค
แลค วาแวนซา

แลค วาแวนซา (Lech Wałęsa) เป็นนักการเมืองและนักเคลื่อนไหวด้านแรงงานชาวโปแลนด์ เขาดำรงตำแหน่งประธานาธิบดีโปแลนด์ระหว่าง พ.ศ. 2533–2538
หมวดหมู่:ประธานาธิบดีโปแลนด์
หมวดหมู่:ผู้ได้รับรางวัลโนเบลสาขาสันติภาพ
หมวดหมู่:ชาวโปแลนด์ผู้ได้รับรางวัลโนเบล
หมวดหมู่:บุคคลจากจังหวัดกูยาวือ-ปอมอแช
ควร์ท วัลท์ไฮม์

ควร์ท โยเซ็ฟ วัลท์ไฮม์ (เยอรมัน: Kurt Josef Waldheim) เป็นเจ้าหน้าที่การทูตและนักการเมืองชาวออสเตรีย อดีตเลขาธิการสหประชาชาติ ตั้งแต่ ค.ศ. 1972 ถึง 1981 และอดีตประธานาธิบดีแห่งออสเตรียตั้งแต่ ค.ศ. 1986 ถึง 1992 
ในปี 1977 วัลท์ไฮม์ได้บันทึกคำทักทายสำหรับแผ่นจานทองคำของวอยเอจเจอร์ ซึ่งเป็นแผ่นบันทึกคู่ที่มีเสียงและภาพผนึกอยู่ที่ยานวอยเอจเจอร์ 1 และวอยเอจเจอร์ 2 ที่แสดงถึงความหลากหลายของชีวิตและวัฒนธรรมบนโลก

**อ้างอิง== 
หมวดหมู่:เลขาธิการสหประชาชาติ
หมวดหมู่:บุคคลจากเวียนนา
‎
หมวดหมู่:ประธานาธิบดีออสเตรีย
โนวาลิส

โนวาลิส (Novalis) เป็นนามปากกาของ เกออร์ค ฟิลลิพ ฟรีดริช ไฟรแฮร์ ฟ็อน ฮาร์เดินแบร์ค (Georg Philipp Friedrich Freiherr von Hardenberg) นักเขียน, กวี, รหัสยิก และนักปรัชญาแห่งยุคศิลปะจินตนิยมเยอรมันตอนต้น
เกออร์ค ฟิลลิพ ฟรีดริช ฟ็อน ฮาร์เดินแบร์ค เกิดเมื่อ ค.ศ. 1772 ที่คฤหาสน์โอเบอร์วีเดอร์ชเต็ท (Oberwiederstedt) ในตระกูลขุนนางชั้นล่างซึ่งปกครองท้องที่เนอร์เทิน-ฮาร์เดินแบร์ค (Nörten-Hardenberg) โนวาลิสเป็นบุตรของภรรยาคนที่สองของไฮน์ริช อุลริช เอรัสมุส ไฟร์แฮร์ ฟ็อน ฮาร์เดินแบร์ค (Heinrich Ulrich Erasmus Freiherr von Hardenberg) นายอหสังหาริมทัพย์และเป็นผู้จัดการเหมืองเกลือ แม้ฮาร์เดินแบร์คจะเป็นตระกูลขุนนางแต่ก็ไม่ได้ร่ำรวย เด็กชายเกออร์ค ฟิลลิพ มักจะขัดสนเรื่องเงินทองอยู่เสมอ
ระหว่าง ค.ศ. 1790–1794 เขาศึกษาวิชากฎหมายที่เมืองเยนา, ไลพ์ซิช และวิทเทินแบร์ค และมีผลการเรียนยอดเยี่ยม เขามีโอกาสได้ฟังการบรรยายประวัติศาสตร์ของฟรีดริช ชิลเลอร์ และต่อมาก็ได้เป็นเพื่อนกัน เขายังได้พบกับเกอเทอ, แฮร์เดอร์, ฌ็อง ปอล และได้เป็นเพื่อนกับนักปรัชญาแถวหน้าหลายคนทั้งลูทวิช ทีค, เช็ลลิง และพี่น้องฟรีดริช–เอากุสท์ วิลเฮ็ล์ม ชเลเกิล

**อ้างอิง**
1801
หมวดหมู่:นักเขียนชาวเยอรมัน
หมวดหมู่:กวีชาวเยอรมัน
หมวดหมู่:นักปรัชญาชาวเยอรมัน
หมวดหมู่:ศิษย์เก่าจากมหาวิทยาลัยเยนา
หมวดหมู่:ศิษย์เก่าจากมหาวิทยาลัยไลพ์ซิช
หมวดหมู่:ศิษย์เก่าจากมหาวิทยาลัยวิทเทินแบร์ค
หมวดหมู่:บุคคลจากรัฐซัคเซิน-อันฮัลท์
ยูฟ่าเนชันส์ลีก ฤดูกาล 2018–19 ลีกซี

ยูฟ่าเนชันส์ลีก ฤดูกาล 2018–19 ลีก ซี เป็นดิวิชันที่สองของ ฤดูกาล 2018–19 ของ ยูฟ่าเนชันส์ลีก, ฤดูกาลแรกของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า.

**รูปแบบ**
ลีก ซี ถูกแบ่งออกเป็น 15 ชาติสมาชิกยูฟ่าที่ถูกจัดอันดับจากอันดับที่ 25–39, แยกอยู่ในสี่กลุ่ม (หนึ่งกลุ่มที่มีสามทีมและสามกลุ่มที่มีสี่ทีม). ผู้ชนะของแต่ละกลุ่มจะได้รับการเลื่อนชั้นสู่ ยูฟ่าเนชันส์ลีก ฤดูกาล 2020–21 ลีกบี, และทีมล่างสุดอันดับที่สี่ของแต่ละกลุ่มจะต้องตกชั้นไปสู่ ยูฟ่าเนชันส์ลีก ฤดูกาล 2020–21 ลีกดี (ทีมด้านล่างของกลุ่ม 2, 3, และ 4, ไปพร้อมกับการจัดอันดับต่ำที่สุดจากทีมอันดับที่สามของลีก ซี.

**การจัดอันดับทีมวาง**

**กลุ่ม**
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 24 มกราคม ค.ศ. 2018 ตามผลการจับสลาก.
เวลาต่างๆ คือ CET/CEST,refn|group=note|CET (UTC+1) สำหรับแต่ละนัดในเดือนพฤศจิกายน ค.ศ. 2018, และ CEST (UTC+2) สำหรับนัดอื่นๆ ทั้งหมด. เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).

**กลุ่ม 1**
----
----
----
----
----

**กลุ่ม 2**
----
----
----
----
----

**กลุ่ม 3**
----
----
----
----
----

**กลุ่ม 4**

**ตารางคะแนนทีมอันดับที่สาม**

**อันดับผู้ทำประตู**

**หมายเหตุ**

**อ้างอิง**

**แหล่งข้อมูลอื่น**
ลีก ซี
วิกโตร์ โอร์บาน

วิกโตร์ มิฮาย โอร์บาน (Viktor Mihály Orbán, OrbánViktor.ogg; เกิดวันที่ 31 พฤษภาคม พ.ศ. 2506) เป็นนักการเมืองชาวฮังการีและนายกรัฐมนตรีของฮังการีตั้งแต่ พ.ศ. 2553 ก่อนหน้านี้เขาดำรงตำแหน่งนายกรัฐมนตรีระหว่าง พ.ศ. 2541–2545 ปัจจุบันเป็นหัวหน้าพรรคฟิแด็สซึ่งเป็นพรรคแนวอนุรักษนิยม-ชาตินิยม 

**อ้างอิง**

**บรรณานุกรม**
 isbn=978-1857431865- Fabry, Adam. "Neoliberalism, crisis and authoritarian–ethnicist reaction: The ascendancy of the Orbán regime." Competition & Change 23.2 (2019): 165–191.  onlinefix-attempted=yes - isbn=978-0190874865 - isbn=978-3540892885- Metz, Rudolf, and Daniel Oross. "Strong Personalities’ Impact on Hungarian Party Politics: Viktor Orbán and Gábor Vona." in Party Leaders in Eastern Europe (Palgrave Macmillan, Cham, 2020) pp. 145–170. 10.1007/978-3-030-32025-6_7- Rydliński, Bartosz. "Viktor Orbán–First among Illiberals? Hungarian and Polish Steps towards Populist Democracy." Online Journal Modelling the New Europe 26 (2018): 95–107.  onlinefix-attempted=yes - Szikra D. "Democracy and welfare in hard times: the social policy of the Orban Government in Hungary between 2010 and 2014" Journal of European Social Policy (2014)  24(5): 486–500.- Szilágyi, Anna, and András Bozóki. "Playing it again in post-communism: the revolutionary rhetoric of Viktor Orbán in Hungary." Advances in the History of Rhetoric 18.sup1 (2015): S153–S166.  online- Toomey, Michael. "History, nationalism and democracy: myth and narrative in Viktor Orbán's ‘illiberal Hungary’." New Perspectives. Interdisciplinary Journal of Central & East European Politics and International Relations 26.1 (2018): 87–108  onlinefix-attempted=yes .

**อ่านเพิ่ม**
 Hollós, János – Kondor, Katalin: Szerda reggel – Rádiós beszélgetések Orbán Viktor miniszterelnökkel, 1998. szeptember – 2000. december; 963-9337-32-3- Hollós, János – Kondor, Katalin: Szerda reggel – Rádiós beszélgetések Orbán Viktor miniszterelnökkel, 2001–2002; 963-9337-61-7- A történelem főutcáján – Magyarország 1998–2002, Orbán Viktor miniszterelnök beszédei és beszédrészletei, Magyar Egyetemi Kiadó; 963-8638-31-1- 20 év – Beszédek, írások, interjúk, 1986–2006, Heti Válasz Kiadó, 963-9461-22-9- Egy az ország. Helikon Könyvkiadó, Budapest, 2007. (translated into Polish as Ojczyzna jest jedna in 2009).- Rengéshullámok. Helikon Könyvkiadó, Budapest, 2010.- Janke, Igor: Hajrá, magyarok! – Az Orbán Viktor-sztori egy lengyel újságíró szemével Rézbong Kiadó, 2013. (Igor Janke: Forward! – The Story of Hungarian Prime Minister, Viktor Orbán, Viktor Orbán: Ein Stürmer in der Politik).

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2506
หมวดหมู่:บุคคลที่ยังมีชีวิตอยู่
หมวดหมู่:วิกโตร์ โอร์บาน
หมวดหมู่:นายกรัฐมนตรีฮังการี
หมวดหมู่:นักฟุตบอลชาวฮังการี
หมวดหมู่:ชาวฮังการี
อาแล็กซันแดร์ กฟัชแญฟสกี

อาแล็กซันแดร์ กฟัชแญฟสกี (Aleksander Kwaśniewski) เป็นนักการเมืองและนักข่าวชาวโปแลนด์ เขาดำรงตำแหน่งประธานาธิบดีแห่งโปแลนด์ระหว่าง พ.ศ. 2538–2548
หมวดหมู่:ประธานาธิบดีโปแลนด์
หมวดหมู่:บุคคลจากจังหวัดปอมอแชซาคอดแญ
หมวดหมู่:ศิษย์เก่าจากมหาวิทยาลัยกดัญสก์
อานา ซูลบาร์ก

อานา ซูลบาร์ก (Erna Solberg) เป็นนักการเมืองนอร์เวย์ อดีตนายกรัฐมนตรีนอร์เวย์ตั้งแต่ พ.ศ. 2556 ถึง 2564 และผู้นำพรรคอนุรักษนิยมตั้งแต่พฤษภาคม พ.ศ. 2547
หมวดหมู่:บุคคลที่เกิดในปี พ.ศ. 2504
หมวดหมู่:บุคคลที่ยังมีชีวิตอยู่
หมวดหมู่:บุคคลจากบาร์เกิน
หมวดหมู่:นายกรัฐมนตรีนอร์เวย์
หมวดหมู่:นายกรัฐมนตรีสตรี
อูลลา เลอเวน

อูลลา มาร์กาเรธา เลอเวน (Ulla Löfvén) เกิดเมื่อวันที่ 29 พฤษภาคม 2494 เธอมีนามสกุลเกิดคือ อเวสัน และนามสกุลจากการสมรสครั้งแรกคือ โจฮันสัน เป็นนักการเมืองของสวีเดน และเป็นประธานสมาคมการค้าแห่งสวีเดน เธอสมรสครั้งแรกกับ สเตน โจฮันสัน มีบุตรด้วยกัน 2 คน ต่อมาได้แยกทางกันอยู่ ส่วนบุตรนั้นเธอและสเตนได้ช่วยกันดูแล ต่อมาเธอได้พบกับ สเตฟัน เลอเวน ในปี 2535 ในบริษัทBAE Systems Hägglunds AB ซึ่งตอนนั้นสเตฟันทำงานเป็นช่างเชื่อมและเธอเป็นคัวแทนของสหภาพแรงงานของสวีเดน ต่อมาทั้งคู่ได้แต่งงานกันในปี 2546

**อ้างอิง**
หมวดหมู่:นักการเมืองสวีเดน
หมวดหมู่:ชาวสวีเดน
เฮฟวีแมชชีนเนอรี

เฮฟวีแมชชีนเนอรี (Heavy Machinery) เป็นแท็กทีมนักมวยปล้ำสังกัด WWE สมาชิกประกอบด้วย Otis และ Tucker

**ผลงาน**
Pro Wrestling Illustrated
**PWI ranked Otis #179 of the top 500 singles wrestlers in the PWI 500 in 2019
**Rookie of the Year (2017) - Otis 
**PWI ranked Tucker #185 of the top 500 singles wrestlers in the PWI 500 in 2019
*WWE
**Money in the Bank (Men's 2020) - Otis

**อ้างอิง**
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
ไมเคิล ฮัตเชนซ์

ไมเคิล เคลแลนด์ จอห์น ฮัตเชนซ์ (Michael Kelland John Hutchence, 22 มกราคม ค.ศ. 1960 – 22 พฤศจิกายน ค.ศ. 1997) เป็นนักร้อง-นักแต่งเพลงและนักแสดงชาวออสเตรเลีย เขาเป็นนักร้องนำและหนึ่งในผู้ก่อตั้งวง INXS วงร็อกออสเตรเลียที่มียอดขายมากกว่า 60 ล้านชุดทั่วโลก เอียน แมกฟาร์เลน นักวิจารณ์เพลงร็อกกล่าวถึงฮัตเชนซ์ว่า "ฮัตเชนซ์เป็นแบบฉบับของนักร้องเพลงร็อก เขามีเสน่ห์อย่างล้นเหลือ และมีภาพลักษณ์และท่าทางบนเวทีอันดึงดูด" ฮัตเชนซ์และวง INXS ได้รับรางวัลบริตอะวอดส์ สาขาศิลปินต่างชาติยอดเยี่ยม ประจำปี ค.ศ. 1991

**ประวัติ**
ไมเคิล ฮัตเชนซ์เกิดเมื่อวันที่ 22 มกราคม ค.ศ. 1960 ที่เมืองซิดนีย์ เป็นบุตรคนโตของเคลแลนด์กับแพทริเซีย ฮัตเชนซ์ ในวัยเด็ก ฮัตเชนซ์ย้ายตามครอบครัวไปหลายเมืองก่อนจะกลับมาเรียนที่โรงเรียนมัธยมเดวิดสันในซิดนีย์ ที่ซึ่งเขาได้พบกับแอนดรูว์ ฟาร์ริสและเริ่มก่อตั้งวงดนตรีที่ต่อมาใช้ชื่อว่า INXS วงเริ่มเป็นที่รู้จักมากขึ้นจากอัลบั้ม Listen Like Thieves ที่มีเพลง "What You Need" ที่ขึ้นถึงอันดับ 5 ในชาร์ตบิลบอร์ดฮอต 100 และได้รับความนิยมแพร่หลายไปทั่วโลกจากอัลบั้ม Kick ที่มียอดขายระดับ 7× Platinum ในออสเตรเลียและ 6× Platinum ในสหรัฐ รวมถึงมีหลายซิงเกิลที่ติด 10 อันดับแรกบนชาร์ตบิลบอร์ดฮอต 100 ในช่วงเวลาเดียวกัน ฮัตเชนซ์ได้ทำวง Max Q กับออลลี โอลเซนและแสดงภาพยนตร์ 2 เรื่องคือ Dogs in Space และ Frankenstein Unbound
วันที่ 22 พฤศจิกายน ค.ศ. 1997 ระหว่างการทัวร์คอนเสิร์ตครบรอบ 20 ปีของวง INXS ฮัตเชนซ์ถูกพบว่าเสียชีวิตอยู่ในห้องพักโรงแรมริตซ์-คาร์ลตันในซิดนีย์ รายงานของเจ้าหน้าที่ชันสูตรพลิกศพระบุว่าฮัตเชนซ์เสียชีวิตจากการฆ่าตัวตายด้วยการผูกคอด้วยเข็มขัดกับประตูห้อง อย่างไรก็ตาม พอลลา เยตส์ คนรักของฮัตเชนซ์กล่าวว่าฮัตเชนซ์อาจเสียชีวิตจากความผิดพลาดขณะกระทำออโตอีโรติก
ด้านชีวิตส่วนตัว ฮัตเชนซ์เคยคบหากับไคลี มิโนก นักร้องและนักแสดงชาวออสเตรเลีย ก่อนจะคบหากับพอลลา เยตส์ นักข่าวชาวอังกฤษ ทั้งคู่มีบุตรสาวด้วยกัน 1 คนชื่อ ไทเกอร์ ลิลี ฮัตเชนซ์ หลังเยตส์เสียชีวิตในปี ค.ศ. 2000 บ็อบ เกลดอฟ อดีตสามีของเยตส์ได้รับไทเกอร์ ลิลีเป็นบุตรบุญธรรม

**อ้างอิง**
หมวดหมู่:บุคคลจากซิดนีย์
หมวดหมู่:ชาวออสเตรเลียเชื้อสายไอริช
หมวดหมู่:นักดนตรีชาวออสเตรเลีย
หมวดหมู่:นักแสดงออสเตรเลีย
หมวดหมู่:นักดนตรีที่ฆ่าตัวตาย